Corsaren, 1840-12-18
Faa Mennesker eller Dyr (Dyrene nævne vi med, fordi den fabelagtige Tid, da Dyrene vare Stormænd, er vendt tilbage) lide saa meget ved Indskrænkningerne i Trykkefriheden som "Corfaren". Vi behøve ikke at fortælle, hvoraf dette kommer sig, eftersom ethvert følende Menneske saare let kan begribe det af sig selv og desaarsag jevnlig vil stjænke os en deeltagende Taare. "Corsaren" er imidlertid ikke forknyt, den finder sig tvertimod med stoisk Taalmod i Skjæbnen og venter paa bedre Dage. Og disse bedre Dage skulle snart oprinde! Held os! Stænderne, de formaaende, indflydelsesrige Stænder, have antaget sig Trykkefriheden, og snart vil derfor denne blive fri for den Mare, der nu sidder og rider paa dens Bryst. Saasnart denne skjønne Tid kommer, agter "Corfaren" at give et Gilde-paré, og som Jndbydelsesstrift til dette Gilde-paré at udgive et Manuscript, som den har fundet under Marmorkirkens Ruiner, og som indeholder 2den Aargang af Christian den 4des Dagbog. For at forberede Læseren paa Indholdet af denne Dagbog troe vi at burde levere nogle smaae Uddrag af den ved Nyerup udgivne, efter Christian den 4des eget Manuscript samlede Bog, der giver et lidet Begreb om, hvorledes hiin store Konge tilbragde sin Tid. Vi ville først tage Ugen fra 17de til 24de Februar 1619, der findes benyttet paa følgende Maade: Den 17de: Vandt jeg paa Dobbel 39 Daler. Den 18de: Tabte jeg paa Dobbel 22 Dlr. Den 21de. De Fattige 4 Dlr. - Vandt jeg paa Dobbel 17 Dlr. Den 23de: Tabte jeg paa Dobbel 40 Dlr. For den 19de, 20de og 22de findes aldeles ingen Gjerning anført, men formodenlig har Kongen i den Tid blandt Andet spiist, drukket og spillet Dobbel. Senere, da Thronfølgeren vorede til, betalte Kongen ogsaa for hans Dobbel samt for hans andre Formnødenheder, hvilket sees af efterstaaende Brudstykke af Dagbogen i August 1625: Den 10de. Vandt jeg 24 Dlr. - Tabte Printsen 20 Dlr. Den 11te: For et Gehæng Atlask til en Klædning samt og Guldsnorer for Printsen 87 1/2 Dlr. Tabte jeg paa Dobbel 65 Dlr. Den 16de: For Underfoder til Printsens Klæder 16 Dlr. 39 Sk. - Tabte jeg paa Dobbel 32 Dlr. Tabte Printsen 20. Den 17de: Tabte jeg paa Dobbel 58 Dlr. Tabte Printsen 18 Dlr. Vandt jeg paa Dobbel 112 Dlr. (Den Dag spillede Kongen altsaa to Gange Dobbel.) Den 21de: Vandt jeg 21 Dlr. - Gav jeg en gal Præst 3 Dlr. o. s. v. Det var imidlertid Synd at sige, at Kongen ikke ogsaa tog sig noget Nyttigt for, thi hvorledes skulde han ellers have erhvervet sig det berømmelige Navn i Historien? For Januar 1618 indeholder Dagbogen blandt Mere Følgende: Den 6te. Fik min Karl, Jacob Felmann, 10 Dlr. til Tærepenninge. - Legte jeg med Kirsten og Lisbeth Gildenstjerne og tabte 10 Dlr. - Blev et Gitterværk i Roskilde fortinget med Kasper Fincke. Den 7de. Fik den spanske Gesandt sin Afsteen. - Gav jeg Hendrick Ramels Frue 5000 Dlr. for den Gaard i Helsingøer. - Legte jeg med Oluf Rosensparre og Hr. Anders Bille og vandt 61 Daler. Den 8de: Drog jeg fra Kronborg til Kjøbenhavn og jagede efter Ræve paa Veien. – Samme Dag drog den spanske Gesandter fra Kronborg. Den 9de: Annammede jeg 38,000 Rbd. af Skatten. - Gav jeg Otto Guldsmed 500 Dlr. for et Demantssmykke. - Jtem en Kræmmer 10 Mark for noget Dukketøi o. s. v. Hvorledes troer Læseren nu, at 2den Aargang, som "Corfaren" udgiver, vil blive? Og hvorledes troer man overhovedet, at en saadan Dagbog vilde see ud i vore Dage?